02015711411050008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1571 

14 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Περί δικαιολογητικών καταβολής των ενισχύσεων - 
Προκαταβολή της επιχορήγησης και καθορισμός 
του περιεχομένου της εγγυητικής επιστολής. ... 1 

Σύσταση θέσεων στο Χαροκόπειο Πανεπιστήμιο κατ’ 

εφαρμογή του π.δ. 164/2004. 2 

Καθορισμός αποζημίωσης Προέδρων, Μελών, Εισηγη¬ 
τών και Γραμματέων των Περιφερειακών Υπηρε¬ 
σιακών Συμβουλίων Διοικητικού Προσωπικού 

(ΠΥΣΔΙΠ) του ΥΠΕΠΘ. 3 

Μετονομασία σχολικών μονάδων Πρωτοβάθμιας Εκ¬ 
παίδευσης. 4 

Τροποποίηση της υπ’ αριθμ. 285870/1.9.2004 κοινή 


υπουργική απόφαση (ΦΕΚ 1372/Β/9.9.2004) περί 
αναγκαίων συμπληρωματικών μέτρων εφαρμογής 
του Καν(ΕΚ) 884/2001 της Επιτροπής σχετικά με 
τα συνοδευτικά έγγραφα μεταφοράς των αμπε- 
λοοινικών προϊόντων και των βιβλίων που πρέπει 


να τηρούνται στον αμπελοοινικό τομέα. 5 

Α ΠΟΦΑΣΕΙ Σ 

Αριθμ. 40929 (1) 


Περί δικαιολογητικών καταβολής των ενισχύσεων - 
Προκαταβολή της επιχορήγησης και καθορισμός 
του περιεχομένου της εγγυητικής επιστολής. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 3299/2004 (ΦΕΚ 261/Α/23.12.2004) 
«Κίνητρα Ιδιωτικών Επενδύσεων για την οικονομική ανά¬ 
πτυξη και την περιφερειακή σύγκλιση» και ειδικότερα 
το άρθρο 8 αυτού. 

2. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα» που κυρώθηκε για το 
άρθρο πρώτο του π.δ. 63/2005 (ΦΕΚ 98/Α/22.4.2005). 

3. Τις διατάξεις του π.δ. 178/2000 (ΦΕΚ 165/Α/14.7.2000) 
«Περί Οργανισμού του Υπουργείου Οικονομίας», όπως 
τροποποιήθηκε και ισχύει. 

4. Τις διατάξεις του π.δ. 81/20.3.2002 (ΦΕΚ 57/Α/ 
21.3.2002) «Συγχώνευση των Υπουργείων Εθνικής Οικο¬ 


νομίας και Οικονομικών στο Υπουργείο Οικονομίας και 
Οικονομικών». 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών», αποφασίζουμε: 

Αρθρο 1 

Δικαιολογητικά Προκαταβολής 

Στις επιχειρήσεις που επενδυτικά τους σχέδια υπάγο¬ 
νται στις διατάξεις του ν. 3299/2004 για την ενίσχυση 
της επιχορήγησης παρέχεται, σύμφωνα με το άρθρο 8 
παρ. 1 περ. 1 υποπ. ϋί του νόμου αυτού, η δυνατότητα 
εφάπαξ προκαταβολής που δεν θα υπερβαίνει το 30% 
της προβλεπόμενης στη σχετική απόφαση υπαγωγής 
της επένδυσης επιχορήγησης. 

Για την χορήγηση από τις αρμόδιες Υπηρεσίες της 
ποσού της προκαταβολής προϋποτίθεται: 

1. Κατάθεση σχετικής αίτησης από τον φορέα του 
επενδυτικού σχεδίου. 

2. Προσκόμιση εγγυητικής επιστολής για ποσό αντίστοιχο 
της αιτούμενης προκαταβολής, προσαυξημένο κατά 10%. 

3. Υποβολή, συνημμένα, των παρακάτω δικαιολογητι- 
κών ανάλογα με τον φορέα του επενδυτικού σχεδίου: 

ί. Καταστατικό σύστασης της εταιρίας και τυχόν 
τροποποιήσεις αυτού ή για τις ατομικές επιχειρήσεις, 
βεβαίωση έναρξης επιτηδεύματος. 

ϋ. Πιστοποιητικά από τα οποία να προκύπτει ότι ο 
φορέας της επένδυσης δεν βρίσκεται σε πτώχευση, 
εκκαθάριση, παύση δραστηριοτήτων, αναγκαστική 
διαχείριση ή πτωχευτικό συμβιβασμό, καθώς και πι¬ 
στοποιητικά από τα οποία να προκύπτει ότι δεν έχει 
κινηθεί εναντίον του διαδικασία κήρυξης σε πτώχευ¬ 
ση, εκκαθάριση, αναγκαστική διαχείριση ή πτωχευτικό 
συμβιβασμό ή οποιαδήποτε άλλη παρόμοια διαδικασία 
προβλεπόμενη από τις εθνικές νομοθετικές και κανο¬ 
νιστικές διατάξεις. 

Εάν τα εν λόγω πιστοποιητικά δεν εκδίδονται, είναι 
δυνατόν να αντικατασταθούν από ένορκη δήλωση του 
ενδιαφερομένου ενώπιον Δικαστικής ή Διοικητικής Αρ¬ 
χής ή Συμβολαιογράφου, η οποία θα εμπεριέχει και την 
δήλωση αδυναμίας έκδοσης. 

ϋί. Σύμβαση εκχώρησης ή Υπεύθυνη Δήλωση του φο¬ 
ρέα του επενδυτικού σχεδίου ότι η επιχορήγηση δεν 
έχει εκχωρηθεί. 

ιν. Σε περίπτωση εκχώρησης της επιχορήγησης στην 
δανειοδοτούσα Τράπεζα: 

α) εξουσιοδότηση της Τράπεζας για παραλαβή της 
επιταγής 

β) απόδειξη παραλαβής της επιταγής (τριπλούν) υπο¬ 
γεγραμμένη από τους νόμιμους εκπροσώπους της Τρά¬ 
πεζας και 

γ) βεβαίωση της Τράπεζας για το ποσό που έχει χο¬ 
ρηγηθεί έναντι εκχώρησης. 

ν. Έγγραφα ορισμού του νόμιμου εκπροσώπου του 
φορέα του επενδυτικού σχεδίου για την είσπραξη της 
επιταγής. 

νι. Φορολογική ενημερότητα, πρωτότυπη ή θεωρημένη 
από αρμόδιο φορέα (διπλούν). 

νϋ. Βεβαίωση του Ιδρύματος Κοινωνικών Ασφαλίσεων 
(Ι.Κ.Α.) περί μη οφειλής, πρωτότυπη ή θεωρημένη από 
αρμόδιο φορέα (διπλούν). 


γόνου, με την οποία η Τράπεζά μας θα απαλλάσσεται 
από κάθε είδους υποχρέωση που προκύπτει από την 
εγγύηση αυτή. 

δ. Βεβαιώνουμε ότι το σύνολο των εγγυητικών επιστο¬ 
λών που έχουν εκδοθεί από την Τράπεζά μας και έχουν 
χορηγηθεί στο Δημόσιο και Νομικά Πρόσωπα Δημοσίου 
Δικαίου (Ν.Π.Δ.Δ.) μαζί με το ποσό της παρούσης, δεν 
υπερβαίνει το όριο εκδόσεως εγγυητικών επιστολών 
που έχει οριστεί από το νόμο για την Τράπεζά μας.» 

2. Σε περίπτωση υπαγωγής του επενδυτικού σχεδίου 
στις διατάξεις του ν. 3299/2004 από Περιφέρεια της 
Επικράτειας (Διεύθυνση Σχεδιασμού και Ανάπτυξης), 
όπου στην παρούσα αναφέρεται ο Υπουργός και ο Υφυ¬ 
πουργός Οικονομίας και Οικονομικών, νοείται ο Γ ενικός 
Γραμματέας Περιφέρειας ή οι αρμόδιες Υπηρεσίες της 
Διεύθυνσης Σχεδιασμού και Ανάπτυξης Περιφέρειας. 

Άρθρο 3 


Αρθρο 2 

Περιεχόμενο της Εγγυητικής Επιστολής 

Η εγγυητική επιστολή θα χορηγείται από Τράπεζα που 
είναι εγκατεστημένη και λειτουργεί νόμιμα στην Ελλάδα 
και θα καταπίπτει υπέρ του Δημοσίου, σε περίπτωση 
μη τηρήσεως των όρων του ν. 3299/2004. 

1. Το κείμενο της εγγυητικής επιστολής καθορίζεται 
στις επόμενες παραγράφους: 

«α. Με την από.απόφαση του Υπουργού και 

του Υφυπουργού Οικονομίας και Οικονομικών έχει υπα¬ 
χθεί στις διατάξεις του νόμου 3299/2004 επενδυτικό σχέ¬ 
διο του.που αφορά. 

στην περιοχή.του Νομού. 

Με την απόφαση αυτή έχει καθοριστεί το συνολικό 
ύψος της επιχορήγησης καθώς και οι προϋποθέσεις 
καταβολής της. 

Προκειμένου να καταβληθεί, σύμφωνα με την διά¬ 
ταξη του άρθρου 8 παρ. 1 περ. α υποπερ. ίϋ του νό¬ 
μου 3299/2004, η προκαταβολή της επιχορήγησης που 

ανέρχεται στο ποσό των.[ολογράφως και 

αριθμητικώς] ευρώ, πριν διαπιστωθεί η συνδρομή των 
νομίμων προϋποθέσεων για την χορήγηση του 50% της 
επιχορήγησης (ή της συνολικής επιχορήγησης), με την 
παρούσα εγγυόμαστε ανεπιφύλακτα, ως αυτοφειλέτες, 
παραιτούμενοι από το δικαίωμα της διζήσεως, καθώς 
και από τα δικαιώματα που μας παρέχουν τα άρθρα 853, 
855, 862, 863, 866, 867 και 868 του Αστικού Κώδικα, την 
εμπρόθεσμη και ολοκληρωτική καταβολή στο Ελληνικό 
Δημόσιο του παραπάνω ποσού προσαυξημένου κατά 
10%, ήτοι συνολικά ποσού.ευρώ. 

β. Το ανωτέρω ποσό βρίσκεται στην διάθεσή σας και 
θα σας καταβληθεί χωρίς καμία αντίρρηση, μέσα σε 
τρεις (3) ημέρες από την έγγραφη ειδοποίησή μας από 
το Υπουργείο Οικονομίας και Οικονομικών για την κα¬ 
τάπτωση της παρούσας εγγύησης, χωρίς να λάβουμε 
υπόψη αντιρρήσεις από οπουδήποτε και εάν προβάλ¬ 
λονται αυτές, περιλαμβανομένης και της προσφυγής 
στη Δικαιοσύνη. 

γ. Η εγγυητική επιστολή θα ισχύει μέχρι την επιστρο¬ 
φή της με έγγραφό σας, που θα βεβαιώνει την συνδρομή 
των προϋποθέσεων χορήγησης του 50% του ποσού της 
επιχορήγησης ή της ολοκλήρωσης και έναρξης παρα¬ 
γωγικής λειτουργίας της επένδυσης και πάντως μέχρι 
την έκδοση βεβαιώσεως του Υπουργού Οικονομίας και 
Οικονομικών ή του εξουσιοδοτημένου από αυτόν ορ- 


Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Αρθρο 4 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,4 Νοεμβρίου 2005 


Ο ΥΦΥΠΟΥΡΓΟΣ 


ΧΡΗΣΤΟΣ ΦΩΛΙΑΣ 
-♦- 


Αριθ. 125273/Β1 


Σύσταση θέσεων στο Χαροκόπειο Πανεπιστήμιο 
κατ’ εφαρμογή του π.δ. 164/2004. 


( 2 ) 


ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α' 48). 

β) Του αρ. 11 του π.δ. 164/2004 (Α' 134). 

γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. ΔΙΔΚ/Φ.1/2/6139/23.4.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

ε) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
Β 1432), 

στ) Της υπ’ αριθμ. 37876/ΣΤ5/26.4.2004 κοινής από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων» (Β' 608). 

2. Την υπ’ αριθμ. 1/6.12.2004 απόφαση του Υπηρεσιακού 
Συμβουλίου του Χαροκοπείου Πανεπιστημίου. 

3. Την υπ’ αριθμ. 289/11.4.2005 απόφαση του Γ Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Χαροκοπείου Πανεπι¬ 
στημίου. 

4. Το υπ’ αριθμ. 11838/21.6.2005 έγγραφο του Χαροκο¬ 
πείου Πανεπιστημίου και 

5. Το γεγονός ότι από την εφαρμογή των διατάξεων 
της παρούσας απόφασης προκαλείται ετήσια δαπάνη 
του κρατικού προϋπολογισμού ύψους διακοσίων ογδό¬ 
ντα πέντε χιλιάδων (285 000) ΕΥΡΩ. Για το οικονομικό 
έτος 2005, η δαπάνη αυτή περιορίζεται στο ποσό των 
45.000 ΕΥΡΩ περίπου. Η δαπάνη αυτή τόσο κατά το 
τρέχον οικονομικό έτος όσο και τα επόμενα οικονομικά 
έτη, θα αντιμετωπισθεί από τις πιστώσεις του Υπουρ¬ 
γείου Εθνικής Παιδείας και Θρησκευμάτων (Ειδ. Φορέας 
19-250, ΚΑΕ ομάδας 0200), αποφασίζουμε: 

Συστήνονται δέκα έξι (16) οργανικές θέσεις προσωπι¬ 
κού με σύμβαση εργασίας ιδιωτικού δικαίου αορίστου 
χρόνου στο Χαροκόπειο Πανεπιστήμιο, προκειμένου να 
καλυφθούν οι διαπιστωθείσες πάγιες και διαρκείς ανά¬ 
γκες, κατ’ εφαρμογή του π.δ. 164/2004. Οι θέσεις κατά 
κατηγορία και κλάδο έχουν ως εξής: 

α) Δώδεκα (12) θέσεις Κατηγορίας Π.Ε. Διοικητικού - 
Οικονομικού. 

β) Δύο (2) θέσεις Κατηγορίας Π.Ε. Πληροφορικής και 

γ) Δύο (2) θέσεις Κατηγορίας Δ.Ε. Διοικητικού - Λο¬ 
γιστικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 123084/Η (3) 

Καθορισμός αποζημίωσης Προέδρων, Μελών, Εισηγη¬ 
τών και Γραμματέων των Περιφερειακών Υπηρεσια¬ 
κών Συμβουλίων Διοικητικού Προσωπικού (ΠΥΣΔΙΠ) 
του ΥΠΕΠΘ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 158-163 του ν. 2683/1999 (ΦΕΚ19/Α/1999) 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων, Ν.Π.Δ.Δ. και άλλες διατάξεις», 
όπως έχουν τροποποιηθεί και συμπληρωθεί. 

β) Των άρθων 13-15 του ν. 2690/1999 (ΦΕΚ 45/Α/1999) 
«Κύρωση του Κώδικα Διοικητικής Διαδικασίας και άλλες 
διατάξεις». 

γ) Του άρθρου 17 του ν. 3205/2003 (ΦΕΚ 297/Α/2003) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

δ) Του άρθρου 40 του ν. 849/1978 όπως συμπληρώθηκε 
με το άρθρο 8 του ν. 2129/1993. 


2. Την υπ’ αριθμ. 605/Η/4.1.2005 απόφαση περί σύστα¬ 
σης - συγκρότησης Περιφερειακών Υπηρεσιακών Συμ¬ 
βουλίων Διοικητικού Προσωπικού (ΠΥΣΔΙΠ) του ΥΠΕΠΟ 
(ΦΕΚ 57/Β/2005). 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού ύψους 42.000 (σαράντα δύο χιλιάδων) ΕΥΡΩ 
περίπου για το έτος 2005 και 182.000 (εκατόν ογδόντα 
δύο χιλιάδων) ΕΥΡΩ για κάθε ένα από τα επόμενα έτη, 
που θα καλυφθεί από τη σχετική πρόβλεψη στον προ¬ 
ϋπολογισμό του Φ. 19-110 ΚΑΕ 0515. 

4. Την ανάγκη ενίσχυσης της εύρυθμης και αποτελε¬ 
σματικής λειτουργίας των ΠΥΣΔΙΠ και διευκόλυνσης του 
έργου τους, αποφασίζουμε: 

Καθορίζουμε την αμοιβή του Προέδρου, των Μελών, 
του Γραμματέα, του Εισηγητή και των αναπληρωτών 
τους κάθε Περιφερειακού Υπηρεσιακού Συμβουλίου 
Διοικητικού Προσωπικού (ΠΥΣΔΙΠ) του ΥΠΕΠΟ σε 40 
(σαράντα) ΕΥΡΩ για τον καθένα κατά συνεδρίαση και 
μέχρι 50 (πενήντα) συνεδριάσεις ετησίως. 

Η ισχύς της απόφασης αυτής αρχίζει από 1.5.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,4 Νοεμβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 125380/Δ4 (4) 

Μετονομασία σχολικών μονάδων Πρωτοβάθμιας 
Εκπαίδευσης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 6 παρ. 2 κεφ. Β' του ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (ΦΕΚ 78 Τ.Α714.3.2000). 

β) Του άρθρου 2 παρ.5 του υπ’ αριθμ. 201 Προεδρικού 
Διατάγματος «Οργάνωση και λειτουργία Δημοτικών 
Σχολείων (ΦΕΚ 161 τ.Α'/13.7.1998). 

2. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και της Υπουργού Εθνικής Παιδείας και 
θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Β' 608). 

3. Την πρόταση της Διεύθυνσης Πρωτοβάθμιας Εκ¬ 
παίδευσης Β' Αθήνας και τη γνωμοδότηση του οικείου 
Νομαρχιακού Συμβουλίου. 

4. Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του κρατικού 
προϋπολογισμού. 

Από το σχολικό έτος 2005-2006 μετονομάζεται το 3° 
Δημοτικό Σχολείο Χολαργού της Διεύθυνσης Α'θμιας 
Εκπαίδευσης Β' Αθήνας σε «3° Δημοτικό Σχολείο Χολαρ- 
γού - Μιχαήλ Κουτσόφτας και Ανδρέας Παναγίδης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 

Αριθ. οικ.317456 (5) 

Τροποποίηση της υπ’ αριθμ. 285870/1.9.2004 κοινή υπουρ¬ 
γική απόφαση (ΦΕΚ 1372/Β/9.9.2004) περί αναγκαίων 
συμπληρωματικών μέτρων εφαρμογής του Καν(ΕΚ) 
884/2001 της Επιτροπής σχετικά με τα συνοδευτι¬ 
κά έγγραφα μεταφοράς των αμπελοοινικών προϊό¬ 
ντων και των βιβλίων που πρέπει να τηρούνται στον 
αμπελοοινικό τομέα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το ν. 992/1979 «περί οργανώσεως των διοικητικών 
Υπηρεσιών δια την εφαρμογή της συνθήκης προσχωρή- 
σεως της Ελλάδος εις τας Ευρωπαϊκός Κοινότητας και 
ρυθμίσεως συναφών θεσμικών και οργανωτικών θεμά¬ 
των» (ΦΕΚ 280/Α/1979) και ιδιαίτερα το άρθρο 22 αυτού, 
καθώς και του άρθρου 1, παρ. 1, 2, 3 του ν. 1338/1983 
(ΦΕΚ 34/Α/1983) «περί εφαρμογής του Κοινοτικού Δικαί¬ 
ου» όπως τροποποιήθηκε από το άρθρο 6 του ν. 1440/ 
1984 περί συμμετοχής της Ελλάδας στο κεφάλαιο της 
Ευρωπαϊκής Κοινότητας Άνθρακος και Χάλυβα και του 
Οργανισμού Εφοδιασμού ΕΥΡΑΤΟΜ(ΦΕΚ 70/Α/1984) και 
του άρθρου 65 του ν. 1892/1990 (Α 101). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/1985) 
όπως αυτό προστέθηκε με το άρθρο 27 του ν. 2081/1992 
(ΦΕΚ 154/Α/1992) «Ρύθμιση του θεσμού των Επιμελητη¬ 
ρίων, τροποποίηση των διατάξεων του ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» (ΦΕΚ 115/Α/1987) όπως έχει αντικατα- 
σταθεί από το άρθρο 1 παραγρ. 2α του ν. 2469/1997 
(ΦΕΚ 38/Α/1997) και ως έχουν περιληφθεί στο άρθρο 90 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (ΦΕΚ 98 Α). 

3. Το ν.δ. 243/1969 «περί βελτιώσεως και προστασίας 
της αμπελουργικής παραγωγής»(ΦΕΚ 144/Α/25.7.1969), 
όπως τροποποιήθηκε με τον ν. 427/1976 «περί αντικα- 
ταστάσεως, συμπληρώσεως και καταργήσεως ενιαίων 
διατάξεων του ν.δ. 243/1969» (ΦΕΚ 230/Α/31.8.1976). 

4. Τον ν. 396/1976 περί «οινολογικών κατεργασιών και 
εμπορίας οίνων» (ΦΕΚ 198/Α/31.7.1976). 

5. Τον Καν(ΕΟΚ) 2719/1992 της Επιτροπής (Ι_ 276/ 

19.9.1992) , περί συνοδευτικού διοικητικού εγγράφου για 
την κυκλοφορία, βάσει καθεστώτος αναστολής προϊό¬ 
ντων που υπόκεινται σε ειδικό φόρο κατανάλωσης. 

6. Τον Καν(ΕΟΚ) 3649/1992 της Επιτροπής (Ι_ 369/ 

18.12.1992) , σχετικά με απλουστευμένο συνοδευτικό έγ¬ 
γραφο για την ενδοκοινοτική κυκλοφορία προϊόντων 
υποκειμένων σε ειδικό φόρο κατανάλωσης, για τα οποία 
έχει καταβληθεί φόρος και τα οποία έχουν διατεθεί 
στην κατανάλωση στο κράτος μέλος αποστολής. 

7. Τον Καν(ΕΚ) 1493/1999 του Συμβουλίου (Ι_179/14.7.1999) 
για την Κοινή Οργάνωση Αγοράς των Αμπελοοινικών. 

8. Τον Καν(ΕΚ) 884/2001 της Επιτροπής (Ι_ 128/10.5.2001) 
σχετικά με τα συνοδευτικά έγγραφα μεταφοράς των 
αμπελοοινικών προϊόντων και των βιβλίων που πρέπει 
να τηρούνται στον αμπελοοινικό τομέα. 

9. Τον Καν(ΕΚ) 1623/2000 της Επιτροπής (Ι_ 194/31.7.2000), 
σχετικά με τους μηχανισμούς αγοράς. 

10. Τον Καν(ΕΚ) 1622/2000 της Επιτροπής (Ι_ 194/31.7.2000), 
σχετικά με τις οινολογικές πρακτικές και επεξεργασίες. 


11. Τον Καν(ΕΚ) 883/2001 της Επιτροπής (1128/10.5.2001), 
σχετικά με τα προϊόντα του αμπελοοινικού τομέα στις 
συναλλαγές με τις τρίτες χώρες. 

12. Τον Καν(ΕΚ) 1282/2001 της Επιτροπής (Ι_ 176/ 
29.6.2001), σχετικά με τις πληροφορίες για την ανα¬ 
γνώριση των προϊόντων και την παρακολούθηση της 
αγοράς στον αμπελοοινικό τομέα και για την τροπο¬ 
ποίηση του Καν(ΕΚ) 1623/2000. 

13. Τον Καν(ΕΚ) 2729/2000 της Επιτροπής (ί 316/ 
15.12.2000), σχετικά με τις λεπτομέρειες εφαρμογής 
όσον αφορά τους ελέγχους στον αμπελοοινικό τομέα. 

14. Τον Καν.(ΕΚ) 753/2002 της Επιτροπής (ί 118/4.5.2002), 
σχετικά με την περιγραφή, την ονομασία, την παρου¬ 
σίαση και την προστασία ορισμένων αμπελοοινικών 
προϊόντων. 

15. Τη υπ’ αριθμ. 388052/8.8.2001 (ΦΕΚ 1089/Β/21.8.2001) 
απόφαση του Υπουργού Γεωργίας «Εφαρμογή του 
Καν(ΕΚ) 2729/2000 της Επιτροπής σχετικά με τις λεπτο¬ 
μέρειες εφαρμογής όσον αφορά τους ελέγχους στον 
αμπελοοινικό τομέα». 

16. Τη υπ’ αριθμ. 285870/1.9.2004 κοινή υπουργική από¬ 
φαση (ΦΕΚ 1372/Β/8.9.2004) περί αναγκαίων συμπληρω¬ 
ματικών μέτρων εφαρμογής του Καν(ΕΚ) 884/2001 της 
Επιτροπής σχετικά με τα συνοδευτικά έγγραφα μετα¬ 
φοράς των αμπελοοινικών προϊόντων και των βιβλίων 
που πρέπει να τηρούνται στον αμπελοοινικό τομέα. 

17. Το π.δ. 202/23.9.2004 (Α' 176) «Διορισμός Υπουργού 
Αγροτικής Ανάπτυξης και Τροφίμων». 

18. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Με την παρούσα απόφαση τροποποιούμε την υπ’ 
αριθμ. 285870/1.9.2004 κοινή υπουργική απόφαση (ΦΕΚ 
1372/Β/8.9.2004) «Περί καθορισμού αναγκαίων συμπλη¬ 
ρωματικών μέτρων εφαρμογής του Καν(ΕΚ) 884/2001 
της Επιτροπής σχετικά με τα συνοδευτικά έγγραφα 
μεταφοράς των αμπελοοινικών προϊόντων και των βιβλί¬ 
ων που πρέπει να τηρούνται στον αμπελοοινικό τομέα» 
ως εξής: 

1. Το άρθρο 1 τροποποιείται ως εξής: 

α. Η παράγραφος 2 σημείο β) αντικαθίσταται από το 
εξής κείμενο: 

«β. Για τα προϊόντα τα οποία δεν υπόκεινται στις διατυ¬ 
πώσεις κυκλοφορίας που προβλέπονται από τις διατάξεις 
της οδηγίας 92/12/ΕΟΚ (ΕΕ 176, της 23.3.1992 σελ.1): 

- Το ΥΠΟΔΕΙΓΜΑ III ή το ΥΠΟΔΕΙΓΜΑ IV (Δελτίο Απο¬ 
στολής) τα οποία έχουν συνταχθεί σύμφωνα με τον 
Καν.(ΕΚ) 884/2001 της Επιτροπής ή οποιοδήποτε έγγρα¬ 
φο το οποίο περιλαμβάνει τις ενδείξεις που αναφέρο- 
νται στο άρθρο 3 παράγραφος 1 του Καν.(ΕΚ) 884/2001 
της Επιτροπής και το οποίο συνοδεύει συσκευασμένα 
προϊόντα σε δοχεία ονομαστικού όγκου έως 60 λίτρα 
και με τις επιφυλάξεις του άρθρου 4 της παρούσης. 

Στην περίπτωση διακίνησης συσκευασμένων προϊό¬ 
ντων σε δοχεία ονομαστικού όγκου έως 60 λίτρα δεν 
απαιτείται η επικύρωση που προβλέπεται στο άρθρο 2 
παραγρ. 1 και 2 της παρούσης.» 

β. Η παράγραφος 3 καταργείται και η παράγραφος 4 
γίνεται παράγραφος 3. 

2. Το άρθρο 2 αντικαθίσταται από το εξής κείμενο: 

«Άρθρο 2» 

1. Το συνοδευτικό έγγραφο που συνοδεύει την μεταφο¬ 
ρά ενός αμπελοοινικού προϊόντος σε δοχεία ονομαστι- 

κού όγκου μεγαλύτερου των 60 λίτρων, πρέπει να φέρει 
αριθμό αναφοράς που επιτρέπει την εξατομίκευση του 
συνοδευτικού εγγράφου ο οποίος πρέπει να χορηγείται 
από την αρμόδια αρχή σύμφωνα με την παράγραφο 3 
του παρόντος άρθρου, το όνομα και η έδρα της οποίας 
αναφέρονται στο συνοδευτικό έγγραφο. 

Σε αυτή την περίπτωση ο αριθμός αναφοράς απο¬ 
τελεί μέρος μιας συνεχούς σειράς αριθμών και είναι 
προεκτυπωμένος επί του εγγράφου που προορίζεται 
να συνοδεύσει την μεταφορά. 

Το πρωτότυπο και το αντίγραφο του δεόντως συμπλη¬ 
ρωμένου συνοδευτικού εγγράφου επικυρώνονται πριν 
και παράλληλα με τη διενέργεια κάθε μεταφοράς από 
την Δ/νση Αγροτικής Ανάπτυξης / Γεωργίας του τόπου 
από όπου αρχίζει η μεταφορά. 

2. Στην περίπτωση χρησιμοποίησης ενός διοικητικού 
εγγράφου ή ενός εμπορικού εγγράφου σύμφωνα με 
τον Καν(ΕΟΚ) 2719/1992 (ΣΔΕ), ή ενός απλοποιημένου 
συνοδευτικού εγγράφου ή ενός εμπορικού εγγράφου 
σύμφωνα με τον Καν(ΕΟΚ) 3649/1992 (ΑΣΔΕ), τα αντί¬ 
γραφα αριθ. 1 (για τον αποστολέα) και αριθ. 2 (για τον 
παραλήπτη) προσκομίζονται πριν την αποστολή των 
προϊόντων από τον ενδιαφερόμενο φορέα στη Δ/νση 
Αγροτικής Ανάπτυξης / Γ εωργίας για τους σχετικούς 
ελέγχους και εγγραφές σύμφωνα με την διαδικασία 
της προηγούμενης παραγράφου εκτός και αν συνο¬ 
δεύονται με δεόντως συμπληρωμένο, σύμφωνα με το 
παρόν άρθρο, συνοδευτικό έγγραφο του Υποδείγματος 
III ή IV της παρούσης, θεωρημένο και επικυρωμένο πριν 
την μεταφορά. 

3. Ο αριθμός αναφοράς ο οποίος αναφέρεται στην 
πρώτη παράγραφο του παρόντος άρθρου και αποτελεί 
μέρος μιας συνεχούς σειράς αριθμών χορηγείται: 

- Από τις αρμόδιες Τελωνειακός Αρχές για τις πε¬ 
ριπτώσεις του άρθρου 1 παραγρ.2α της παρούσης και 
σύμφωνα με όσα προβλέπουν οι οικείες διατάξεις του 
Υπουργείου Οικονομίας και Οικονομικών και οι συναφείς 
Κανονισμοί για την έκδοση του ΣΔΕ ή ΑΣΔΕ. 

- Από τις Δ/νσεις Αγροτικής Ανάπτυξης / Γεωργίας 
των Ν.Α., κατόπιν αίτησης του ενδιαφερομένου για τις 
περιπτώσεις του άρθρου 1 παραγρ. 2β της παρούσης. 

Οι αριθμοί αναφοράς στη περίπτωση που δίνονται 
από τις Δ/νσεις Αγροτικής Ανάπτυξης / Γ εωργίας των 
Ν.Α. έχουν την εξής μορφή: ΚΑ/Α, όπου 

ΚΑ: Κωδικός Αριθμός της Δ/νσης Αγροτικής Ανάπτυ¬ 
ξης / Γ εωργίας της Ν.Α. 

ΑύΕνας πενταψήφιος Αριθμός από 00001-99999. 

Παράδειγμα: 42/12500 

- Ο Κωδικός Αριθμός (ΚΑ) για κάθε μια από τις Δ/ 
νσεις Αγροτικής Ανάπτυξης / Γεωργίας των Ν.Α. της 
χώρας είναι αυτός που εμφαίνεται στο Παράρτημα I 
της παρούσης. 

- Στην περίπτωση κατά την οποία τα αμπελοοινικά προ¬ 
ϊόντα συνοδεύονται με το Υπόδειγμα III οι αριθμοί ανα¬ 
φοράς υποχρεωτικά χορηγούνται από τις κατά τόπους 
Δ/νσεις Αγροτικής Ανάπτυξης / Γ εωργίας των Ν.Α. 

- Στην περίπτωση κατά την οποία τα αμπελοοινικά 
προϊόντα συνοδεύονται με το Υπόδειγμα IV (Δελτίο Απο¬ 
στολής) οι αριθμοί αναφοράς ταυτίζονται με αυτούς που 
χορηγούνται από τη φορολογική αρχή, με την προϋπόθε¬ 
ση ότι γνωστοποιούνται από τον ενδιαφερόμενο φορέα 
στη Δ/νση Αγροτικής Ανάπτυξης / Γ εωργίας της Ν.Α. 

Στην περίπτωση που τα συνοδευτικά έγγραφα εκδί- 
δονται μηχανογραφικά και υπάρχει εγκατεστημένος 


φορολογικός μηχανισμός ελέγχου στην επιχείρηση 
δεν απαιτείται η εκ των προτέρων γνωστοποίηση των 
αριθμών αναφοράς στη Δ/νση Αγροτικής Ανάπτυξης / 
Γ εωργίας του τόπου φόρτωσης. 

Οι Δ/νσεις Αγροτικής Ανάπτυξης / Γεωργίας των Ν.Α., 
τηρούν σχετικό μητρώο όπου αναγράφονται οι φορείς και 
οι αριθμοί αναφοράς που τους χορηγούν οι ίδιες ή οι αρμό¬ 
διες αρχές του Υπουργείου Οικονομίας και Οικονομικών.» 

3. Η παράγραφος 6 του άρθρου 6 αντικαθίσταται από 
το εξής κείμενο: 

«6. Ο ενδιαφερόμενος υποβάλλει αίτηση στην αρμό¬ 
δια Δ/νση Αγροτικής Ανάπτυξης / Γεωργίας της Ν.Α. 
του τόπου λειτουργίας της οινοποιητικής του εγκατά¬ 
στασης για την χορήγηση άδειας χρήσης της ειδικής 
σφραγίδας. 

Ο αρμόδιος γεωπόνος ελεγκτής επί των αμπελοοι- 
νικών θεμάτων, που έχει οριστεί σε εφαρμογή της με 
αριθμ. 388052/8.8.2001 (ΦΕΚ 1089/Β/21.8.2001) απόφασης 
του Υπουργού Γεωργίας, εξετάζει αν συντρέχουν οι 
προϋποθέσεις που αναφέρονται στην παράγραφο 5 του 
άρθρου 6 της παρούσης και εισηγείται για την χορήγη¬ 
ση ή μη άδειας χρήσης της ειδικής σφραγίδας. Η άδεια 
εκδίδεται με απόφαση του Διευθυντή Αγροτικής Ανά¬ 
πτυξης / Γ εωργίας της Ν.Α. (ΥΠΟΔΕΙΓΜΑ VII) και ισχύει 
για δύο (2) αμπελοοινικές περιόδους συμπεριλαμβανο- 
μένης και αυτής που χορηγήθηκε. Μετά τη λήξη της και 
εφόσον δεν έχουν διαφοροποιηθεί οι προϋποθέσεις για 
τις οποίες χορηγήθηκε, η άδεια μπορεί να ανανεωθεί 
μετά από σχετική αίτηση για ίσο χρονικό διάστημα. 

Η ειδική σφραγίδα η οποία θα είναι σύμφωνη με το 
Υπόδειγμα VI της παρούσης ως προς τις διαστάσεις 
και τα περιεχόμενα στοιχεία θα προσκομίζεται από τον 
ενδιαφερόμενο στη Διεύθυνση Αγροτικής Ανάπτυξης / 
Γεωργίας της Ν.Α. για έλεγχο των στοιχείων τα οποία 
πρέπει να συμφωνούν με τα αναγραφόμενα στη χορη- 
γηθείσα Απόφαση άδειας χρήσης. 

Απαγορεύεται η χρήση της ειδικής σφραγίδας από 
άλλη οινοποιητική μονάδα εκτός αυτής στην οποία δί¬ 
νεται η άδεια και για άλλη χρήση εκτός από αυτή για 
την οποία χορηγήθηκε. 

Σε κάθε Διεύθυνση Αγροτικής Ανάπτυξης / Γ εωργίας 
των Ν.Α. τηρείται αρχείο με τις χορηγηθείσες και τις 
ανακληθείσες άδειες χρήσης της ειδικής σφραγίδας. 

4. Η παράγραφος 3. του άρθρου 10 αντικαθίσταται 
από το εξής κείμενο: 

«3. Για τα προϊόντα που εγγράφονται στα βιβλία τηρού¬ 
νται χωριστοί λογαριασμοί σύμφωνα με την παράγραφο 
3 του άρθρου 12 του Καν. (ΕΚ) 884/2001. Ειδικότερα 
τηρούνται χωριστοί λογαριασμοί για κάθε νομοθετη¬ 
μένη ένδειξη εφόσον αυτή εμφανίζεται στο εξερχόμενο 
προϊόν (π.χ κατηγορία προϊόντος, έτος παραγωγής, τύ¬ 
πος και χρώμα προϊόντος, παραδοσιακή ένδειξη, ένδειξη 
τρόπου παρασκευής).» 

5. Αντικαθίστανται τα Υποδείγματα VI και VII από τα 
αντίστοιχα συνημμένα Υποδείγματα των Παραρτημάτων 
Α και Β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,4 Νοεμβρίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 

ΠΑΡΑΡΤΗΜΑ Α 
ΥΠΟΔΕΙΓΜΑ VI 
ΕΙΔΙΚΗ ΣΦΡΑΓΙΔΑ 


·* 


35 Γη Γη 


1 


2 


3 


ΜΟΝΟ ΓΙΑ ΕΜΦΙΑΛΩΜΕΝΟΥΣ ΟΙΝΟΥΣ 


25ιηιη 


1: Ένδειξη του κράτους μέλους - Κωδικός Δ/νσης Αγροτικής Ανάπτυξης / Γεωργίας 
της Ν.Α. π.χ. ΕΙ_-32 

2: Αρμόδια Δ/νση Αγροτικής Ανάπτυξης / Γεωργίας της Ν.Α. π.χ. Δ/νση Γεωργίας 
Κορινθίας 

3; Κωδικός αριθμός οινοποιητικής μονάδας, ονοματεπώνυμο και υπογραφή υπεύθυνου 
εκπροσώπου της επιχείρησης 

ΠΑΡΑΡΤΗΜΑ Β 


ΥΠΟΔΕΙΓΜΑ VII 


ΕΛΛΗΝΙΚΗ ΔΗΜΟΚΡΑΤΙΑ 

ΝΟΜ/ΚΗ ΑΥΤ/ΣΗ. .... /.... / 200... 

Α/ΝΣΗ ΑΓΡΟΤΙΚΗΣ ΑΝΑΠΤΥΞΗΣ/ΓΕΩΡΓΙΑΣ.ΠΡΟΣ: Αιτούντα 

Αρμόδιος: . 

Τηλέφωνο : . 

ΚΟΙΝ: ΥΠΟΥΡΓΕΙΟ ΑΓΡΟΤΙΚΗΣ 
ΑΝΑΠΤΥΞΗΣ & ΤΡΟΦΙΜΩΝ 
Δ/ΝΣΗ ΜΕΤ. ΤΥΠ. ΚΑΙ Π. Ε 
ΤΜΗΜΑ ΟΙΝΟΥ ΚΑΙ ΑΛΚ. ΠΟΤΩΝ 
Αχαρνών 2, 10176 Αθήνα 


ΑΠΟΦΑΣΗ 

Ο 

Διευθυντής Αγροτικής Ανάπτυξης/ Γεωργίας 

Έχοντας υπόψη: 

1. Την με αριθ. 285870/1-9-2004 Κ.ΥΑ Υπουργών Οικονομίας και Οικονομικών και Αγροτικής 
Ανάπτυξης και Τροφίμων όπως τροποποιήθηκε και ισχύει. 

2. Την με αριθ.αίτηση του 


ΑΠΟΦΑΣΙΖΟΥΜΕ 

Χορηγούμε άδεια χρήσης της ειδικής σφραγίδας για βεβαίωση των ενδείξεων σχετικά με την Ονομασία 
Προέλευσης για τους Ο.Π.Α.Π ή του χαρακτηρισμού καταγωγής για τους Τοπικούς οίνους και τους 
οίνους Ονομασία κατά Παράδοση, στο χώρο των συνοδευτικών εγγράφων όπως αυτός ορίζεται στην 
παράγραφο 2 του άρθρου 6 της ανωτέρω Κ.Υ.Α. 

Η άδεια χορηγείται στην εταιρία. 

με έδρα. 

και με Κωδικό αριθμό. 

Η άδεια χρήσης της ειδικής σφραγίδας αφορά μόνο ΕΜΦΙΑΛΩΜΕΝΟΥΣ ΟΙΝΟΥΣ και ισχύει 

μέχρι. 

Απαγορεύεται η κατοχή και η χρήση της σφραγίδας από άλλη εταιρία και για άλλη χρήση από αυτή για 
την οποία χορηγείται. 

Με την λήξη της άδειας, η σφραγίδα δεν επιτρέπεται να χρησιμοποιείται και επιστρέφεται στην 
Υπηρεσία μας. 


Ο Δ/ντης 

Αγροτικής Ανάπτυξης/Γεωργίας 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: νννννν.θΐ.ρτ - θ-ιτοίΙ: \Λ/θ6ηη35ΐ:βΓ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 


(2310) 423 956 

ΛΑΡΙΣΑ-Διοικητήριο 

(2410) 597449 

ΠΕΙΡΑΙΑΣ - Ευριπίδου 63 


(210) 413 5228 

ΚΕΡΚΥΡΑ-Σαμαρά 13 

(26610) 89 122 

ΠΑΤΡΑ - Κορίνθου 327 


(2610) 638 109 


(26610) 89 105 



(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ-Διοικητήριο 


(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ-Δημοκρατίας 1 


(25310) 22 858 


(22510) 47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Σε έντυπη μορφή: 





• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θϋΓΟ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 



Σε μορφή Οϋ: 





Τεύχος 

Περίοδος 

εθπο 

Τεύχος 

Περίοδος ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 50 

Α 

3μηνιαίο 

40 

Ν.Π.Δ.Δ. 

Ετήσιο 50 

Α' 

Μηνιαίο 

15 

Παράρτημα 

Ετήσιο 50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 100 

Δ' 

3μηνιαίο 

60 



1 · Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπτ και μέχρι 100 σελίδες σε 5 ευτο προσαυξανόμενη κατά 1 


1 θιιγο ανά 50 σελίδες. 

• Η τιμή πώλησης σε μορφή οεΙ-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίοχ: 210 - 4071010 ϊηίειτιεί: ΙιΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙΠίθΠΊθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


1 Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυι·ο, ποσό το οποίο αφορά ταχυ¬ 
δρομικά έξοδα. 

1 Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυιΌ. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων πο¬ 
σών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















